LV Eiropas Savienības Oficiālais Vēstnesis C 331/6

Francijas valdības paziņojums attiecībā uz Eiropas Parlamenta un Padomes 1994. gada 30. maija Direktīvu 94/22/EK par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei (1)

(Paziņojums par pieteikumu ekskluzīvas atļaujas, tā saucamās “Permis de Claracq”, saņemšanai, lai veiktu šķidro vai gāzveida ogļūdeņražu izpēti)

(2005/C 331/03)

(Dokuments attiecas uz EEZ)

Ar 2005. gada 15. februāra pieteikumu uzņēmums Celtique Energie Limited, kura juridiskā adrese ir 36, Sekforde Street, London (Anglija), lūdza piešķirt uz trim gadiem ekskluzīvu atļauju, tā saucamo “Permis de Claracq”, lai veiktu šķidro vai gāzveida ogļūdeņražu izpēti aptuveni 726 kvadrātkilometru platībā, kas ir daļa no Atlantijas Pireneju (Pyrénées Atlantiques) un Landas (Landes) departamentu teritorijas.

Šai atļaujai atbilstīgās teritorijas perimetru veido meridiānu un paralēļu līnijas, kas secīgi savieno punktus, kuru ģeogrāfiskās koordinātes noteiktas turpmāk tabulā, pamatojoties uz Parīzes meridiānu (Griničas koordinātes norādītas informatīvā nolūkā):

PUNKTI Y (ĢEOGRĀFISKAIS PLATUMS) X (ĢEOGRĀFISKAIS GARUMS) A ziemeļu platums 48,50° rietumu garums 3,30° B ziemeļu platums 48,50° rietumu garums 3,05° C ziemeļu platums 48,47° rietumu garums 3,05° D ziemeļu platums 48,47° rietumu garums 2,93° E ziemeļu platums 48,50° rietumu garums 2,93° F ziemeļu platums 48,50° rietumu garums 2,90° G ziemeļu platums 48,35° rietumu garums 2,90° H ziemeļu platums 48,35° rietumu garums 2,87° I ziemeļu platums 48,34° rietumu garums 2,87° J ziemeļu platums 48,34° rietumu garums 2,85° K ziemeļu platums 48,33° rietumu garums 2,85° L ziemeļu platums 48,33° rietumu garums 2,80° M ziemeļu platums 48,20° rietumu garums 2,80° N ziemeļu platums 48,20° rietumu garums 3,10° O ziemeļu platums 48,30° rietumu garums 3,10° P ziemeļu platums 48,30° rietumu garums 3,13° Q ziemeļu platums 48,33° rietumu garums 3,13° R ziemeļu platums 48,33° rietumu garums 3,17° S ziemeļu platums 48,35° rietumu garums 3,17° T ziemeļu platums 48,35° rietumu garums 3,25° U ziemeļu platums 48,40° rietumu garums 3,25° V ziemeļu platums 48,40° rietumu garums 3,30°

Pieteikumu iesniegšana

Sākotnējā pieteikuma un konkurējošo pieteikumu iesniedzējiem ir jāpierāda to atbilstība prasībām atļaujas saņemšanai, kas noteiktas grozītā 1995. gada 19. aprīļa Dekrēta 95-427 par kalnrūpniecības atļaujām 3., 4. un 5. pantā.

Ieinteresētie uzņēmumi deviņdesmit dienās no šā paziņojuma publicēšanas var iesniegt konkurējošu pieteikumu saskaņā ar procedūru, kas īsumā aprakstīta “Paziņojumā par kalnrūpniecības atļauju saņemšanu ogļūdeņražu meklēšanai, izpētei un ieguvei Francijā”, kurš publicēts Eiropas Kopienu Oficiālajā Vēstnesī, C 374, 30.12.1994., 11. lpp., un kas noteikta ar 1995. gada 19. aprīļa Dekrētu 95-427 par kalnrūpniecības atļaujām (Francijas Republikas Oficiālā Vēstneša 1995. gada 22. aprīļa numurs (Journal officiel de la République française)).

Konkurējošie pieteikumi jānosūta Kalnrūpniecības lietu ministram uz turpmāk norādīto adresi. Lēmumus par atļaujas piešķiršanu attiecībā uz sākotnējo pieteikumu vai konkurējošiem pieteikumiem pieņem divu gadu laikā, skaitot no dienas, kad Francijas iestādes saņem sākotnējo pieteikumu, vai vēlākais līdz 2007. gada 15. februārim.

Nosacījumi un prasības attiecībā uz darbības veikšanu un tās pārtraukšanu

Pieteikumu iesniedzēji sīkāku informāciju var iegūt, iepazīstoties ar Kalnrūpniecības kodeksa 79. un 79.1. pantu un ar grozīto 1995. gada 9. maija Dekrētu 95-696 par kalnrūpniecības darbiem un kalnrūpniecības noteikumiem (Francijas Republikas Oficiālā Vēstneša 1995. gada 11. maija numurs (Journal officiel de la république française)).

Papildu informāciju var saņemt pēc adreses: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13, (tālrunis: (33) 144 97 23 02, fakss: (33) 144 97 05 70)

Ar iepriekš minētajiem normatīvajiem un administratīvajiem aktiem var iepazīties tīmekļa vietnē http:// www.legifrance.gouv.fr.

(1) OV L 164, 30.6.1994., 3. lpp.